Lietuvių kalbos ir literatūros olimpiada Lietuvos ir užsienio lietuviškų mokyklų

9–12/I–IV gimnazijos klasių mokiniams

2021 m.

**11–12 klasės (III–IV gimnazijos klasės)**

Respublikinis etapas

Užduočių atlikimo laikas – 2 val.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Dalyvio vardas, pavardė

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Mokyklos pavadinimas

**Maksimalus taškų skaičius: 88 taškai**

|  |  |
| --- | --- |
| **Vertinimas:** |  |

**I UŽDUOTIS**

**Atidžiai perskaitykite pateiktas poezijos ištraukas ir pateikite glaustą palyginamąją interpretaciją, atkreipdami dėmesį, kokie tematiniai, poetiniai aspektai jas jungia. (Interpretacijos apimtis: 50-60 žodžių).**

Ligi kelių sniege tu stūksojai, baltas,

pridursiu – nuogas, apsuptas vienakojų,

irgi apnuogintų medžių, sakytum žemųjų

temperatūrų specialistas. „Romėnų dievybė“, –  
skelbė išblukus lentelė,  
ir man tu buvai tikras dievas, kadangi žinojai  
apie būtąjį laiką daugiau negu aš (būsimuoju laiku  
tuomet aš mažai tesidomėjau).

[...]

Pamažėle (nes aimana –  
visuotinė prokalbė, ir pradžioje tikriausiai tebuvo  
„oi“ arba „ai“) tu ėmei atsiliepti:  
raukti kaktą, merktis; apatinė veido dalis  
tarytum atitirpo, ir lūpos pradėjo krutėti.  
„Vertumnas“, – iškošei tu pro dantis. – „Vadinuosi Vertumnas“.

Josifas Brodskis, „Vertumnas“, ištrauka (vertė Tomas Venclova).

Siuvėja mūza iš Denis paveikslo

Ant suolo deda siuvinį, pakyla,

Nueina vasaros tuščia gatve,

Pageltusia tartum kiniečio veidas.

Marga suknelė ima lipti laiptais,

Ir jai po kojom ąžuolinis balsas

Skanduoja jambais bėgančius žodžius.

Henrikas Radauskas, „Mūza“, ištrauka.

|  |
| --- |
|  |

**Vertinimas: 0** (interpretacija nepateikta), **2 (**interpretacija neišplėtota), **5** (interpretacija kūrybinga, išplėtota).

|  |
| --- |
|  |

**Taškų suma:**

**II UŽDUOTIS**

**Lietuvių kalbos žodžiai**: *dvasia*, *dvėsti*, *gaišuoti*, *klaidinti*, *klaikus*, *paistyti*, *pūslė*, *saulė*, *sula*, *šliaužti*, *šliužas*, *šviesa*, *šviežias*, *vaisius*, *veisti*, *žvelgti*, *žvangus*.

**Atsakykite į klausimus**:

1. Dalyje lietuvių kalbos žodžių tose pačiose morfemose tarpusavyje kaitaliojasi balsiai, dvigarsiai ir dvibalsiai, pvz., *dubti* – *dauba* – *duobė*, *ėda* – *uodas*, *laikas* – *likti*, *rišti* – *ryšys*, *svėrė* – s*voris,* *vedu* – *vadas*, *žliaugti* – *žlugtas*. Tarp pateiktų lietuvių kalbos žodžių raskite bent dvi giminiškų žodžių poras, kurių šaknyse kaitaliojasi balsiai, dvigarsiai ar dvibalsiai.

|  |
| --- |
|  |

2. Lietuvių kalbos priebalsiai *t*, *d* prieš *s* senovėje virto *s*, plg. *krislas*, susidariusį iš \**krit-slas*, plg. *krit-o*, taip pat plg. *žąslai,* susidariusį iš \**žand-slai*, plg. *žand-as*. Tarp pateiktų žodžių raskite du žodžius, kuriuose įvyko šis procesas, ir juos parašę nurodykite kiekvieno jų šaknį, nepaveiktą priebalsio *s* iš kitos morfemos.

|  |
| --- |
|  |

**Vertinimas: 0** (atsakymas neteisingas), **1** (atsakymas iš dalies teisingas, bet netikslus arba nebaigtas), **2** (atsakymas teisingas).

|  |
| --- |
|  |

**Taškų suma:**

**III UŽDUOTIS**

**Perskaitykite ištrauką ir atsakykite į klausimus.**

Aplink tylu, ramu, gal ir karo nėra? Aitriai kvepia šienas, tolumoj – geltoni pienių lopai. Geltoni lopai... Ant mūsų krūtinių irgi lopai – šešiakampiai, šešiakampės žvaigždės. Vadinasi, karas. Tik dvi savaitės nuo jo pradžios, o, rodos, jau taip seniai šiuos lopus nešiojame.

1. Kokio kūrinio ištrauka čia pateikta? Nurodykite autorių, kūrinį ir apytikrį jo sukūrimo laiką.

|  |
| --- |
|  |

2. Kokia istorinė tragedija vaizduojama kūrinyje, kokiu laikotarpiu ji vyko?

|  |
| --- |
|  |

3. Koks buvo pirmasis ir sovietmečiu bene labiausiai išgarsintas lietuvių prozos vaikams kūrinys apie karą? Nurodykite autorių ir kūrinio pavadinimą.

|  |
| --- |
|  |

**Vertinimas: 0** (atsakymas neteisingas), **1** (atsakymas iš dalies teisingas, bet netikslus arba nebaigtas), **2** (atsakymas teisingas).

|  |
| --- |
|  |

**Taškų suma:**

**IV UŽDUOTIS**

**Atsakykite į klausimus**:

1. Šis žmogus yra pirmasis mokslininkas, nuosekliai tyręs visas tris baltų kalbas, baltų tautosaką ir literatūrą, domėjęsis archeologija ir etnografija. Jis yra laikomas baltų filologijos pradininku. Baltistinę veiklą pradėjo publikuodamas senuosius baltų kalbų tekstus. Buvo vienas pirmųjų, kuris baltų etnogenezės klausimus siekė spręsti remdamasis toponimijos duomenimis. Kas buvo šis mokslininkas ir kokias baltų kalbas jis tyrė?

|  |
| --- |
|  |

2. Šis žmogus yra vienas senosios lietuvių raštijos kūrėjų. Iš olandų Generalinių luomų Biblijos į lietuvių kalbą jis išvertė visą Šventąjį Raštą, kurio vertimą pradėjo spausdinti Londone (išspausdino maždaug pusę Senojo Testamento). Londono Britų muziejaus bibliotekoje saugoma dalis vertimo rankraščių ir spaudos korektūrų. Kas buvo šis žmogus, kuriame amžiuje gyveno?

|  |
| --- |
|  |

3. Šis žmogus yra vienas iš lietuvių raštijos pradininkų, dirbęs kartu su M. Mažvydu. Jis išleido M. Mažvydo parengtą giesmyną „Gesmes Chriksczoniskas“, o jame kartu išspausdino ir dvi savo verstas giesmes, taip pat išleido Martyno Liuterio mažąjį katekizmą „Enchiridioną“, į kurį įdėjo ir dalį M. Mažvydo „Katekizmo“. Svarbiausias jo darbas yra versta knyga „Evangelijos ir epistolos“, išleista kartu su „Enchiridionu“. Kas buvo šis žmogus ir kuriame amžiuje jis dirbo?

|  |
| --- |
|  |

4. Šis kalbininkas XX-XXI a. dirbo daugelyje lietuvių kalbotyros sričių: tyrė dialektologijos, istorinės gramatikos, kalbos istorijos, onomastikos problemas. Jis parašė lietuvių tarmėms skirtą kapitalinį darbą, kuriame pateikė lyginamąją lietuvių kalbos tarmių fonetiką ir morfologiją, sudarė tarmių fonetinių duomenų žemėlapius. Šis žmogus parašė pirmąją lietuvių kalbos istorinę gramatiką, kurioje nuosekliai aptarė visus pagrindinius lietuvių kalbos istorijos klausimus. Daugelį metų trukusį lietuvių kalbos tyrimo darbą apibendrino šešiatomiame veikale, kuriame susiejo kalbos ir tautos istorijos duomenis, atliko jų sintezę. Kas buvo šis kalbininkas ir kokio kito garsaus lietuvių kalbininko, kuris jam artimas tyrimo kryptimis, mokslinį palikimą jis tyrė ir publikavo rinktinius raštus?

|  |
| --- |
|  |

5. Šis žmogus yra žinomas senosios lietuvių raštijos darbininkas. Jis parašė lietuvių kalbos gramatiką, kuri vokiečių kalba buvo išleista Karaliaučiuje. Leidinyje matoma didelė D. Kleino gramatikos įtaka, tačiau šis darbas yra gerokai platesnis ir originalesnis lietuvių kalbos struktūros aprašas nei prieš ją parašytos P. F. Ruigio, F. V. Hako gramatikos. Gramatika nuo ankstesnių skiriasi faktinės medžiagos gausa ir autoriaus pastangomis teikti kuo daugiau pavyzdžių iš gyvosios lietuvių kalbos ir smulkiosios lietuvių tautosakos. Ši gramatika dar pasižymi plačiu sintaksės skyriumi, kuriuo vėliau savo gramatikoje rėmėsi A. Šleicheris. Šioje gramatikoje pateiktos pastabos buvo svarbios tolesnei lietuvių poetikos ir eilėdaros raidai. Kas buvo šios gramatikos autorius ir kuriame amžiuje ji buvo publikuota pirmą kartą?

|  |
| --- |
|  |

**Vertinimas: 0** (atsakymas neteisingas), **1** (atsakymas iš dalies teisingas, bet netikslus arba nebaigtas), **2** (atsakymas teisingas).

|  |
| --- |
|  |

**Taškų suma:**

**V UŽDUOTIS**

**Pasirinkite (pabraukite) tinkamus atsakymus:**

1. Kuris iš nurodytų poetų kūrė lietuviškai?

a) Adomas Mickevičius;

1. Jonas Radvanas;
2. Antanas Strazdas.
3. Kuris iš nurodytų šventraščių yra religinis judėjų (žydų) tekstas?
4. Senasis Testamentas;
5. Naujasis Testamentas;
6. Koranas.
7. Kuris iš šių Antikos autorių parašė iškilių asmenybių biografijas?
8. Diogenas;
9. Platonas;
10. Plutarchas.

**Vertinimas:** Už kiekvieną teisingą atsakymą po 2 taškus.

|  |
| --- |
|  |

**Taškų suma:**

**VI UŽDUOTIS**

Užpildykite toliau pateiktą lentelę. Antroje lentelės grafoje parašykite, ar nurodyta baltų gentis gyveno ir kitur – ne tik dabartinės Lietuvos teritorijoje, o trečioje – iš Jums pateikto vietų vardų sąrašo išrinkite ir įrašykite po tris vietovardžius, kurie yra šios baltų genties teritorijoje ir rodo kalbos, kuria kalbėjo nurodyta baltų gentis, ypatybes.

**Vietų vardai**: *Alytus* (miestas), *Čertauka* (ežeras, Zarasų rajonas), *Dieveniškės* (miestelis, Šalčininkų rajonas), *Kirsna* (upė, Lazdijų rajonas, Kalvarijų savivaldybės teritorija), *Kretinga* (miestas), *Kunigiškiai* (Palangos miesto dalis), *Miroslavas* (miestelis, Alytaus rajonas), *Palanga* (miestas), *Petreikiai* (kaimas, Kretingos rajonas), *Skrunda* (miestelis Kuržemėje, Latvija), *Stačiūnų ežeras* (ežeras, Zarasų rajonas), *Stabingis* (kaimas, Seinų apskritis, Lenkija), *Svėdasas* (ežeras, Anykščių rajonas), *Zaduojas* (ežeras, Zarasų rajonas), *Zarasai* (miestas).

|  |  |  |
| --- | --- | --- |
| **Baltų gentis** | **Dalis šios baltų genties gyveno ne vien dabartinės Lietuvos teritorijoje** | **Vietų vardai, kurie atspindi kalbos, kuria kalbėjo gentis, ypatybes** |
| Jotvingiai |  |  |
| Sėliai |  |  |
| Kuršiai |  |  |

**Vertinimas:**

Už tris vietų vardus, kurie teisingai priskirti baltų genčiai, ir teisingai parašytą atsakymą antroje grafoje skiriami **2 taškai**.

Už du vietų vardus, kurie teisingai priskirti baltų genčiai, ir teisingai parašytą atsakymą antroje grafoje, taip pat už tris vietų vardus, kurie teisingai priskirti baltų genčiai, bet neteisingai parašytą atsakymą antroje grafoje skiriamas **1 taškas**

Už vieną vietos vardą, kuris teisingai priskirtas baltų genčiai, ir teisingai parašytą atsakymą antroje grafoje, taip pat už du vietų vardus, kurie teisingai priskirti baltų genčiai, bet neteisingai parašytas atsakymas antroje grafoje, taip pat tais atvejais, kai įrašomas tik vienas teisingas vietos vardas, bet neteisingai atsakoma į pateiktą klausimą, **taškų iš viso neskiriama**.

|  |
| --- |
|  |

**Taškų suma:**

**VII UŽDUOTIS**

**Perskaitykite ištrauką ir atsakykite į klausimus.**

Bėga pakylėjęs žieminio apsiausto skverną.

Kojinėti kulkšneliai, varnos ir sniegas.

Pagavo ir turi. Laiko lūpose. Žodį.

Išgirstą vaikystėj prie gimtosios upės,

Kur luotai nendrėse, lieptai, lazdynai

Ir dygūs medinių pirkių stogai.  
Pro alumnato arkas bėga savo celėn

Žąsies plunksna įtraukti į rejestrą greta

Lotyniškų žodžių. Kosti. Malkos traška

Židiny. Ir Academia Societatis Jesu

Sklendžia virš gatvių, ir angelai

Įsikūnija į gipsą ir akmenį, modo Barocco [...]

Česlavas Milošas, „Filologija“, ištrauka (vertė Tomas Venclova)

1. Koks lietuvių raštijos veikėjas vaizduojamas šiame eilėraštyje?

|  |
| --- |
|  |

2. Iš kokių eilėraštyje pateikiamų šio veikėjo biografijos, veiklos užuominų tai galima atpažinti?

|  |
| --- |
|  |

3. Kodėl eilėraštis pavadintas „Filologija“?

|  |
| --- |
|  |

4. Kas yra Academia Societatis Jesu? Kodėl ji čia minima?

|  |
| --- |
|  |

5. Čia pateiktas Č. Milošo eilėraščio vertimas. Kokia kalba buvo parašytas originalas?

|  |
| --- |
|  |

**Vertinimas: 0** (atsakymas neteisingas), **1** (atsakymas iš dalies teisingas, bet netikslus arba nebaigtas), **2** (atsakymas teisingas).

|  |
| --- |
|  |

**Taškų suma:**

**VIII UŽDUOTIS**

**Lietuvos gyventojų pavardės**: *Laigonas*, *Našlas*, *Našleinis*, *Našlėnas*, *Našliūnas*, *Preikšaitis*, *Preikšas*, *Šeiris*, *Šeirys*, *Tetėnas*, *Uošvis*, *Žentys*, *Žentelis*, *Žentikis*, *Žentulaitis*, *Užkuraitis*, *Užkurėnas*, *Užkurėlis*, *Užkurys*, *Užkuronis*.

**Atsakykite į klausimus**:

1. Kas reikšmės požiūriu sieja visų Jums pateiktų pavardžių pamatinius žodžius, kurie įvardija vyrus? Kodėl Lietuvoje neišplito pavardės, kurių pamatiniai žodžiai įvardija moteris?

|  |
| --- |
|  |

2. Ar galima prie Jums pateiktų pavardžių pamatinių žodžių, kurie pagal Jūsų anksčiau nurodytą ypatybę įvardija vyrus, grupės priskirti pavardės *Diedonis* pamatinį žodį, kuris taip pat įvardija vyrą? Kodėl? Kaip vadinami skoliniai, patekę į lietuvių kalbą iš kitų kalbų, kurie yra tokie kaip ir pavardės *Diedonis* pamatinis žodis?

|  |
| --- |
|  |

3. Tarp pateiktų pavardžių pamatinių žodžių raskite sinonimus ir juos parašę nurodykite, ką jie reiškia.

|  |
| --- |
|  |

4. Nurodykite Jums pateiktų pavardžių pamatinius žodžius, kurie yra balsinių priesagų vediniai. Kuo iš visų Jums pateiktų pavardžių darybiškai skiriasi pvd. *Žentulaitis*?

|  |
| --- |
|  |

**Vertinimas: 0** (atsakymas neteisingas), **1** (atsakymas iš dalies teisingas, bet netikslus arba nebaigtas), **2** (atsakymas teisingas).

|  |
| --- |
|  |

**IX UŽDUOTIS**

– Pilimanėle, širdele, tu nenumanai, koks geras dalykas čia išeina! Būsi pirmoji Lietuvoj, kuri taip karštai gynei kolchozo turtą! Laikraščiai aprašys!  
– Aš ne kolchozą, aš kankinamus gyvulius gyniau!  
– Bet tu taip sakyk! Kad ir ko klaustų, kaip tardytų, kartok kaip užsukta: gyniau kolchozo turtą!.. Ir nieko tau nebus! Dar dėkui pasakys!  
– Man nereik.  
– Bet ar tau sunkiai yr pasakyti: gyniau kolchozo turtą!.. – Sunkiai.  
– Pilimanėle! Širdele!..

Romualdas Granauskas, „Šv. Pilimana“, ištrauka.

1. Kaip vadinasi R. Granausko novelių apysaka, iš kurios pateikta ištrauka? Plačiau pakomentuokite šio pavadinimo kultūrinę tradiciją.

|  |
| --- |
|  |

2. Rašytoja Vanda Juknaitė Romualdą Granauską yra pavadinusi „didžiuoju sovietmečio ezopu“. Pagrįskite tokį vertinimą.

|  |
| --- |
|  |

3. Pakomentuokite ištraukoje minimą *kolchozo* terminą.

|  |
| --- |
|  |

**Vertinimas: 0** (atsakymas neteisingas), **1** (atsakymas iš dalies teisingas, bet netikslus arba nebaigtas), **2** (atsakymas teisingas).

|  |
| --- |
|  |

**Taškų suma:**

**X UŽDUOTIS**

Nulis valandų nulis minučių

Naktis ir nebūtis beveik sutampa,

Keliai į ateitį akligatviais pavirsta,

Tik dega skausmas kaip stalinė lempa,

Tik smilksta smilkinius suspaudę pirštai,

Pirmyn atgal minutės svirduliuoja

Sargybinio žingsniu už miegamojo durų,

Žvaigždynų žvirgždas girgžda po jų kojom,

Delčia manom akim į mano vidų žiūri,

Nurieda stoglangiais save užpūtęs vėjas,

Į langą paskubom sugrįžt mėgina snaigės…

Jei šitai – skaistykla, kodėl nieks neskaistėja?

O jeigu pabaiga – kodėl ji nesibaigia?

Rimvydas Stankevičius, iš žurnalo „Metai“

**Atsakykite į klausimus**:

1. Kaip tariami Jums pateiktų žodžių priebalsiai, kurie yra žodžio galo pozicijoje? Kaip tariamas tekste pavartoto žodžio *sugrįžt* priebalsis *ž*? Kodėl?

|  |
| --- |
|  |

2. Kokios kalbos dalies yra tekste vartojamas žodis *miegamasis* (plg. už *miegamojo durų*)? Kuo jis panašus į kitus tos pačios kalbos dalies žodžius, pvz., *jaunoji*, *valgomasis*, *greitoji*, *stiklinė*?

|  |
| --- |
|  |

3. Raskite pateiktame tekste pavartotus būdo prieveiksmius ir aptarkite, ką jie apibūdina. Kokia kalbos dalis yra tekste pavartotas žodis *kaip* (plg. …*skausmas kaip stalinė lempa*…)? Ar kituose sakiniuose šis žodis gali būti prieveiksmiu?

|  |
| --- |
|  |

4. Tekste vartojamas įvardis *manom* (plg. *Delčia manom akim*…). Kuris tekste vartojamo žodžio *manom* skiemuo bus kirčiuotas ir kokiu kirčio ženklu? Žodį *manom* sukirčiuokite dar dviem kitokiais būdais ir parašykite, ką jie reiškia.

|  |
| --- |
|  |

5. Parašykite tekste vartojamo daiktavardžio *pabaiga* (plg. *O jeigu pabaiga*…) darybos būdą ir nurodykite jo pamatinį žodį. Ar tuo pačiu darybos būdu padarytas daiktavardis *sueiga*?

|  |
| --- |
|  |

6. Raskite ir parašykite šalutinio sakinio rūšį, kuris yra tekste pavartotame sudėtiniame sakinyje *Jei šitai – skaistykla, kodėl nieks neskaistėja*. Kuo dažniausiai reiškiamas šios rūšies šalutinių sakinių tarinys?

|  |
| --- |
|  |

**Vertinimas: 0** (atsakymas neteisingas), **1** (atsakymas iš dalies teisingas, bet netikslus arba nebaigtas), **2** (atsakymas teisingas).

|  |
| --- |
|  |

**Taškų suma:**

**XI UŽDUOTIS**

**Užpildykite lentelę.**

|  |  |  |  |  |
| --- | --- | --- | --- | --- |
| **Kūrinys** | **Laikotarpis** | **Autorius** | **Kūrinio žanras** | **Kūrinio kalba** |
| Stiklo šalis |  |  |  |  |
| Prakalba į malonųjį skaitytoją |  |  |  |  |
| Sizifo mitas |  |  |  |  |

**Vertinimas:** Už kiekvienos skilties teisingą atsakymą po 0,5 taško.

|  |
| --- |
|  |

**Taškų suma:**

**XII UŽDUOTIS**

Jums pateikti kalbotyros terminai ir juos atitinkantys žodžiai, vartojami lietuvių kalboje. Užpildykite lentelę: prie termino aiškinimo įrašykite tinkamą terminą, o toliau – jį iliustruojantį pavyzdį.

**Terminai**: Adesyvas, archaizmas, hibridas, iliatyvas, istorizmas, naujadaras, pejoratyvas, skolinys, tarmybė.

**Pavyzdžiai**: *Ašva* ‘kumelė’, *darnuva* ‘visko, kas darnu, visuma’, *feikas* ‘melagingas pranešimas, apgavystė’, *laukuosna* ‘į laukus’, *menkadūšis* ‘menkos dvasios žmogus, silpnadvasis’, *pylė* ‘antis’, *vaikėzas* ‘paauglys, vaikigalis’, *vartuosemp* ‘prie vartų’, *viršaitis* ‘valsčiaus valdybos viršininkas’.

|  |  |  |
| --- | --- | --- |
| **Termino aiškinimas** | **Terminas** | **Pavyzdys** |
| Einamasis vidaus vietininkas |  |  |
| Iš kitos kalbos ar kalbų paskolintas žodis |  |  |
| Išnykusios ar pasenusios realijos pavadinimas, kurs nepriklauso aktualiajai leksikai |  |  |
| Leksikos vienetas, vartojamas tik tam tikros tarmės teritorijoje |  |  |
| Menkinamosios reikšmės žodis |  |  |
| Pašalio esamasis vietininkas |  |  |
| Pasenęs žodis, kurį įprastinėje kalboje atstoja kitas žodis |  |  |
| Savos kalbos priemonėmis padarytas žodis |  |  |
| Žodis, kuris turi ne tik savo, bet ir kitų kalbų kilmės nekaitybinių morfemų |  |  |

**Vertinimas:** Už kiekvieną teisingai įrašytą terminą ir prie jo pateiktą pavyzdį skiriamas **1 taškas**. Apsirikus ir įrašius netinkamą terminą, tačiau priskyrus tinkamą pavyzdį (ir atvirkščiai) **taškų neskiriama**.

|  |
| --- |
|  |

**Taškų suma:**